บลจ.ฟินันซ่าขายกองโปรตุเกส11เดือนชู4.1%
บลจ.ฟินันซ่า เปิดขายกองทุนตราสารหนี้โปรตุเกสต่อเนื่อง ส่งอายุ 11 เดือน ผลตอบแทน 4.1%
7 มี.ค. 2554

บลจ.ฟินันซ่า เปิดขายกองทุนตราสารหนี้โปรตุเกสต่อเนื่อง ส่งอายุ 11 เดือน ผลตอบแทน 4.1%
นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน (บลจ.)  ฟินันซ่า  เปิดเผยว่า  กองทุนตราสารหนี้ระยะสั้นกำลังเป็นที่นิยมเนื่องจากการคาดการแนวโน้มดอกเบี้ยอยู่ในช่วงขาขึ้น โดยประมาณการผลตอบแทนของตราสารหนี้ระยะสั้นในประเทศจะเกาะกลุ่มอยู่ที่ 2% ขณะที่บลจ.ฟินันซ่ายังมั่นใจโปรตุเกสออกกองทุนเปิดฟินันซ่าตราสารหนี้ต่างประเทศ 11เดือน5 (FAM FFI 11M5) ให้ประมาณการผลตอบแทนถึง 4.1% โดยลงทุนในตั๋วเงินคลังหรือพันธบัตรของรัฐบาลโปรตุเกสประมาณ 98% ป้องกันความเสี่ยงจากอัตราแลกเปลี่ยนทั้งจำนวน โดยอันดับความน่าเชื่อถือของพันธบัตรของรัฐบาลโปรตุเกสถูกจัดอันดับอยู่สูงกว่าของไทยอีกด้วย (โปรตุเกส F1, ไทย BBB+, ฟิทช์เรทติ้ง)
"โปรตุเกสมีหลายปัจจัยสนับสนุนภาคการเงินการธนาคารยังแข็งแกร่ง  ภาพรวมทางเศรษฐกิจของประเทศโปรตุเกสมีแนวโน้มทรงตัว โดยตัวเลขว่างงานล่าสุดเดือนม.ค.2554 ยังคงอยู่ในระดับ 11.20 % เท่ากับเดือน ธ.ค.2553 ขณะที่รัฐบาลได้เริ่มใช้มาตราการที่เข้มงวดทั้งในด้านการลดการจ้างงานในภาครัฐตลอดจนลดสวัสดิการต่าง ๆ เพื่อลดการขาดดุลงบประมาณในปี 2554 ให้อยู่ในระดับ 4.60 % ของจีดีพี ตามที่ได้ให้ไว้กับสมาชิกกลุ่ม EU ทางด้านอัตราผลตอบแทนของพันธบัตรประเทศโปรตุเกส อายุไม่เกิน 1 ปี ในรูปสกุลเงิน ยูโร ตั้งแต่ต้นปีจนถึงปัจจุบันยังคงทรงตัว (ประมาณ 4.05% ) และค่าความเสี่ยงจากผิดนัดชำระหนี้ ประเภท 1 ปีปรับตัวลดลงเล็กน้อยจากต้นปีที่ระดับ 3.50 % ต่อปี เป็น  3.20 % ต่อปี (สูงสุดตั้งแต่ต้นปี ที่ 3.88 % ) " นายธีรพันธุ์ กล่าว
ทั้งนี้ ตลาดรอดูผลการประชุมของสมาชิกกลุ่มประเทศยุโรปที่จะมีการประชุมในช่วงวันที่ 24-25 มี.ค.2554 นี้  โดยนักลงทุนจับตาดูว่าจะมีมาตราการใหม่ ๆ จากการประชุมดังกล่าวหรือไม่ โดยประเด็นหลักที่นักลงทุนสนใจ เช่น การเพิ่มความยืดหยุ่นของกองทุนเสถียรภาพทางการเงินของยูโร  หรือ กองทุน EFSF ที่มีกองทุนประมาณ 400 กว่าล้านยูโร (หมดอายุปี 2556 ) สามารถเข้าซื้อพันธบัตรของรัฐบาลของประเทศที่มีปัญหาหนี้สินสาธารณะโดยตรงได้หรือไม่ หรือ จะมีการเพิ่มขนาดของกองทุนดังกล่าวให้พอเพียงรองรับกรณีมีการขอใช้วงเงินฉุนเฉินจากประเทศที่มีปัญหา โปรตุเกสหรือสเปนเพื่อสร้างความเชื่อมั่นให้กับนักลงทุนหรือผู้ให้กู้ยืมมีความมั่นใจมากขึ้น   ตลอดจนตลาดยังรอดูรายละเอียดเงื่อนไขของกองทุนใหม่ที่เรียกว่า European Stability Mechanism (ESM)  ที่จะจัดตั้งขึ้นภายหลังที่กองทุน EFSF ได้หมดอายุลง ว่าจะมีเงื่อนให้ผู้ถือพันธบัตรของประเทศที่มีปัญหาหนี้สินภาครัฐมีส่วนร่วมในความเสียหายหรือการปรับโครงสร้างหนี้ของประเทศดังกล่าวด้วยหรือไม่ ตามที่นายกรัฐมนตรีของประเทศเยอมันได้เคยกล่าวถึงหรือไม่  
จากเหตุผลดังกล่าวทำให้อัตราผลตอบแทนระยะสั้นของพันธบัตรโปรตุเกสยังคงทรงตัวตั้งแต่ต้นปี โดยล่าสุดรัฐบาลโปรตุเกสยังคงสามารถออกพันธบัตรระยะสั้นอายุ 6 เดือน และ 1 ปี ในวันที่ 2 มี.ค.2554 ในตลาดเงินได้โดยอัตราผลตอบแทนในรูปสกุลเงินยูโรอายุ 6 เดือนอยู่ที่ 2.98 %ต่อปี และประเภท 1 ปี อยู่ที่ 4.05 % ต่อปี โดยมีนักลงทุนให้ความสนใจเข้าประมูลถึง 2.6 เท่าและ 3.01 เท่าตามลำดับ สะท้อนถึงความเชื่อมั่นในความสามารถในการชำระหนี้ของรัฐบาลโปรตุเกสยังคงอยู่ในระดับทีดี 
กองทุนจะเปิดขายตั้งแต่วันที่ 9 -15 มี.ค.2554 อายุโครงการ 11 เดือน และเมื่อกองทุนครบอายุโครงการ  จะสับเปลี่ยนเงินลงทุนไปยังกองทุนตลาดเงิน  เพื่อให้ผู้ลงทุนมีโอกาสรับผลตอบแทนที่เพิ่มขึ้นผู้สนใจกองทุนของบลจ.ฟินัซ่า